Braća Kadić
<s>Braća Muhamed i Reuf Kadić predstavljaju istaknute bosanskohercegovačke stvaraoce, koji među prvima uvode ideje moderne u arhitekturu Sarajeva prije Drugog svjetskog rata.</s>

<s>Muhamed Kadić 
Muhamed Kadić je rođen 1906. godine u Mostaru.</s><s>Na Arhitektonski fakultet u Pragu upisao se 1926. godine.</s><s>Zbog revolucionarne agitacije, bio je  protjeran iz Češke 1932. godine, a istovremeno mu je zabranjen povratak u domovinu.</s><s>Promjenom političkih okolnosti, vratio se u Sarajevo.</s><s>Diplomirao je u Pragu tek 1939. godine.</s>

<s>Najveći dio radnog vijeka posvetio je planiranju i izgradnji industrijskih i poljoprivrednih objekata.</s><s>Dobitnik je nagrade ZAVNOBiH-a 1982. godine, Šestoaprilske nagrade Grada Sarajeva te nagrade "27. juli" 1978. god.</s><s>Dopisnim članom Akademije nauka i umjetnosti BiH postao je 1973., a redovni dvije godine kasnije.</s>

<s>Reuf Kadić 
Reuf Kadić je rođen 1908. godine u Sarajevu.</s><s>Započeo je studij u Pragu 1927. godine, ali se, zajedno sa bratom, često vraćao u Sarajevo, gdje je radio za arhitektonske biroe zarađujući novac potreban za školovanje.</s><s>Godine 1930. vlasti mu oduzimaju pasoš radi njegovih liberalnih političkih ideja.</s>

<s>Tokom studija je povremeno dolazio u Sarajevo i radio u građevinskom poduzeću ”Rad”, te do 1934. godine nakupio više od tri godine takvoga rada.</s><s>Radio je na različitim gradilištima i sudjelovao u projektiranju gradske bolnice u Brčkom, općinskih ureda, stanova i zgrade carinarnice u Metkoviću, zgrade Deutz i Benau i kuće Radulović u Sarajevu, armirano-betonskih mostova u Bihaću, Tuzli i Mostaru.</s><s>Također je sudjelovao u natječaju za projekt Palače Burze u Beogradu.</s>

<s>Nakon ponovnog izdavanja pasoša, odlazi u Prag gdje završava studij 1934. godine.</s><s>U novembru 1935. godine počeo je raditi u Vakufskoj direkciji u Sarajevu i tada je projektovao i realizirao preko pedeset projekata.</s><s>U periodu 1951-74. godine  prestaje sa radom u Zemaljskom projektantskom zavodu i počinje sa pedagoškim radom u sarajevskoj Građevinskoj srednjoj tehničkoj školi.</s><s>Reuf Kadić je 1963. godine iz Građevinske srednje tehničke škole prešao u Energoinvest, u Službu za nadzor i investicije, a 1965. godine postaje direktor za kapitalnu izgradnju banjalučke Tvornice celuloze i viskoze.</s><s>Po umirovljenju 1967. godine pa sve do iznenadne smrti 1974. godine, povremeno se bavio arhitekturom, uglavnom na reviziji/pregledu arhitektonskih projekata.</s>

<s>Arhitektonska ostvarenja 
Godine 1940.</s><s>Braća Reuf i Muhamed Kadić 1940. godine osnivaju svoj samostalni projektantski studio u Sarajevu.</s><s>Ovaj studio je ostao aktivan do 1942. godine.</s><s>Nakon toga sele se u Dubrovnik.</s><s>Tada privremeno obustavljaju svoju profesionalnu projektantsku karijeru do kraja II svjetskog rata.</s><s>Nakon rata zapošljavaju se u Projektantski zavod Narodne Republike Bosne i Hercegovine gdje su svoje prethodno projektantsko iskustvo stavili u funkciju obnove.</s>

<s>Njihove građevine, koje karakteriziraju čiste funkcionalne forme, sačuvale su se do danas.</s><s>Iza sebe su ostavili niz ostvarenja koja predstavljaju avangardu arhitektonskih djela.</s><s>Stambeno-poslovni objekat Vakufa Čokadži Sulejmana, čija  gradnja završena je 1939. godine, po projektu Reufa Kadića.</s>

<s>Stambeno-poslovni objekat Vakufa Hovadža Kemaludina.</s>

<s>Uz ovaj objekat je i popularno nazvani Neboder JAT-a, po projektu braće Kadić.</s>

<s>Zgrada Penzionog fonda iz 1943. godine, po projektu Muhameda Kadića.</s>

<s>Stambeni kompleks na Džidžikovcu od 7 zgrada urađenih 1948 i jednom iz 1959, po zajedničkom projektu braće Kadić Tok građenja i tehnologije izgradnje kompleksa Džidžikovac  u zimskim uslovima, dio je istorije bosanskohercegovačke arhitekture.</s><s>Izgradnja se odvijala uz pomoć takozvanih zatvorenih skela, unutar kojih se gradilo u svim vremenskim uslovima.</s>

<s>Hrvatski dom Herceg Stjepan Kosača u Mostaru (Radnički dom, Dom kulture, Dom omladine, Dom mladih), izgrađen 1960. godine po projektu Reufa Kadića.</s>

<s>Literatura 
 Emir Kadić - Arhitekt Reuf Kadić i počeci moderne arhitekture u Bosni i Hercegovini.</s><s>Sarajevo, 2010.</s><s>Živorad Janković - Muhamed Kadić – život i djelo, Akademija nauka i umjetnosti BiH, Bošnjački institut Fondacija Adila Zulfikarpašića, Sarajevo.</s><s>Alija Bejtić -Ulice i trgovi Sarajeva.</s><s>Sarajevo: Muzej grada Sarajeva 1973. godine
 Nedžad Kurto - Sarajevo 1492-1992, Oko, Sarajevo.
.</s>

<s>Reference</s>

<s>Vanjski linkovi 
 Sarajevo kroz historiju 
 Arhitektura u Sarajevu
 Džidžikovac
 Ferhadija
 Zgrada Penzionog fonda</s>

<s>Moderna arhitektura u Bosni i Hercegovini
K
Bosanskohercegovački arhitekti</s>

